open-index/open-wikipedia-markdown huggingface dataset:
Bernhard von Lindenau

**Bernhard August von Lindenau** (født 11. juni 1779 i Altenburg, død 21. mai 1854 samme sted) var en tysk jurist, astronom, minister og mesen.

## Liv og virke
### Bakgrunn
Lindenau var sønn av Johann August von Lindenau, herre til Pohlhof, Windischleuba og Nobitz, sachsen-altenburgisk apellasjonsråd og landskapsdirektør. Han studerte jus i Leipzig, fra 1798 var han statstjenestemann i hertugdømmet Sachsen-Gotha-Altenburg, først i Altenburg, senere som kammeråd i Gotha. Han begynte han sine astronomiske studier hos overstallmester von Hardenberg og deretter hos Franz Xaver von Zach på Seeberg-observatoriet.

### Karriere
I 1804 måtte han som følge av Zachs avreise midlertidig overta ledelsen av observatoriet. Etter et opphold i Altenburg ble han utnevnt til ny direktør for observatoriet av hertug August av Sachsen-Gotha-Altenburg. Han pleiet nære forbindelser til Carl Friedrich Gauss, som flere ganger besøkte Seeberg. Etter at observatoriet i 1813 var blitt plyndret av franskmennene, deltok han i befrielseskrigen som generaladjutant for hertug Carl August av Sachsen-Weimar-Eisenach. Han ble sterkt skadet under en duell i Paris.

Fra 1815 til 1818 utgav han tidsskriftet *Zeitschrift für Astronomie und verwandte Wissenschaften*. Imidlertid ble han 1817 kalt tilbake til statstjenesten og måtte avslutte sitt astronomiske virke.

Fra 1820 var han minister og geheimeråd i Gotha, og måtte fra 1822 utføre regjeringen for den utilregnelige hertug Fredrik IV av Sachsen-Gotha-Altenburg. Dermed ble hertugdømmet opprettholdt frem til Fredriks død.

Etter nyorganiseringen av de thüringske hertugdømmene trådte Lindenau i 1827 i kongeriket Sachsens tjeneste. Han var først gesandt til Forbundsdagen i Frankfurt am Main, før han i 1829 kom til Dresden, hvor han ble utnevnt til geheimeråd og fra 1830 kabinettsminister. Etter innføringen av den første saksiske forfatning den 1. desember 1831 ble han utnevnt til formann for regjeringen (statsminister). Denne stillingen beholdt han til han tok avskjed i 1843.

Lindenau mottok tallrike utmerkelser for sitt vitenskapelige og politiske virke, og ble medlem av en rekke vitenskapelige selskaper. For Zach var han frem til hans død i 1832 juridisk rådgiver og formuesforvalter. Han etablerte den *Lindenau-Zachsche-Stiftung* til fremme av unge kunstnere og teknikere. I Altenburg oppstod av hans kunstsamlinger Lindenau-Museum.

Fra 18. mai til 18. september 1848 var han fraksjonsløs representant for Sachsen-Altenburg i Frankfurt-nasjonalforsamlingen. Han tilhørte forretningsordenutvalget og fungerte som 2. alderspresident ved åpningsesjonen.

## Referanser


## Litteratur
* 
* 
* August Procksch: *Freiherr Bernhard August von Lindenau als Kunstfreund. Ein Beitrag zu seiner Biographie.* Pierer, Altenburg 1899, 
* Jürgen Helfricht: *Astronomiegeschichte Dresdens* (= *Dresdner Miniaturen.* Bd. 9). Hellerau-Verlag, Dresden 2001, ISBN 3-910184-76-6, S. 81–82.

## Eksterne lenker
*
Julius Traugott von Könneritz

**Julius Traugott Jakob von Könneritz** (født	31. mai  1792 i Merseburg, død 28. oktober 1866 i Dresden) var en saksisk politiker. Han var formann for den saksiske regjeringen (statsminister) fra 1843 til 1848.

## Referanser
Rigmor Aasrud

**Rigmor Aasrud** (født 1960) er en norsk politiker (Ap). Hun representerte Oppland på Stortinget fra 2009 til 2025. Hun var statsråd i Fornyings-, administrasjons- og kirkedepartementet i Jens Stoltenbergs andre regjering fra oktober 2009 til regjeringsskiftet etter stortingsvalget i 2013. Hun var også nordisk samarbeidsminister.

Etter stortingsvalget i 2021 var hun medlem av Stortingets utenriks- og forsvarskomité, av Stortingets utvidede utenriks- og forsvarskomité, av Stortingets valgkomité samt av Stortingets delegasjon for forbindelser med Europaparlamentet.

Fra oktober 2021 til februar 2025 var hun Arbeiderpartiets parlamentariske leder i Stortinget.

## Bakgrunn og virke
Aasrud er utdannet bedriftsøkonom fra Handelshøyskolen BI og har studert informasjonsfag ved Høgskolen i Lillehammer. Hun var økonomi- og administrasjonsleder ved Hertz bilutleie fra 1978 til 1985, og avdelingsleder i Aas Data i årene fra 1985 til 1992. Aasrud var kvinnepolitisk sekretær i Arbeiderpartiets kvinnebevegelse 1992–1995 og nestleder 1995–1997. Hun var medlem av kommunestyret i Gran i perioden 1979–2005 og ordfører i årene 1995–2005. Fra 1999 til 2005 var Aasrud styreleder i Hadeland Energi.

Aasrud var vararepresentant til Stortinget fra 1993 til 2005. Fra 2005 til hun ble statsråd i 2009, var hun statssekretær i Helse- og omsorgsdepartementet, med saksansvar for blant annet primærhelsetjenesten og IT i helsevesenet.

I tillegg til at hun fra høsten 2009 til høsten 2013 var statsråd med ansvar for Fornyings-, administrasjons- og kirkedepartementet, var Aasrud fra 20. oktober til 20. desember 2009 fungerende statsråd i Arbeidsdepartementet.

Aasrud ble innvalgt på Stortinget ved stortingsvalget 2009 og gjenvalgt i 2013. I den første perioden ble hun valgt inn i Kommunal- og forvaltningskomiteen, men møtte ikke der ettersom hun satt i regjeringen. Fra høsten 2013 frem til 17. juni 2015 var hun andre nestleder i Familie- og kulturkomiteen, hvorpå hun flyttet over til Arbeids- og sosialkomiteen. I Stortingsvalget 2017 var hun Arbeiderpartiets førstekandidat i Oppland.

Fra februar 2018 til oktober 2019 var hun Arbeiderpartiets finanspolitiske talsperson etter Trond Giske.

## Referanser


## Eksterne lenker
* 
*
Sachsens statsministre

Kongeriket Sachsens formenn for regjeringen fra 1831 til 1918 og Fristaten Sachsens statsministre (ministerpresidenter) siden 1918:

## Sachsens regjeringssjefer

## Fristaten Sachsen (1990&ndash;)
Herad

**Herad** kan vise til:

* Herad (Farsund) – bygd i Farsund kommune
* Herad (Gol) – bygd i Gol kommune
* Herad kirke (Buskerud) – sognekirke i Gol kommune
* Herad kirke (Vest-Agder) – langkirke i Farsund kommune
* Herad skole – skole i Gol kommune

## Se også
* Herred
Damn Small Linux

**Damn Small Linux** (**DSL**) er blant de minste Linux-distribusjonene i verden med GUI. Den er foreløpig 50&nbsp;MB stor, og målet er å aldri lage den større enn dette, slik at den den skal få plass på en visittkort-CD. Nettleseren Firefox følger også med.

Damn Small Linux kan startes opp fra en CD eller en kompatibel USB-minnepinne.
## Programmer som følger med
Blant den medfølgende programmer er de følgende:

* Firefox
* Dillo
* Notepad
* Beaver
* Vim
* Nano
* IconView
* MtPaint
* XZoom
* XGV Image viewer

## Referanser


## Eksterne lenker
* 
*
Herred

**Herred** (og nynorsk *herad*) er en hovedsakelig historisk betegnelse for administrative områder, brukt i deler av Norden, og også i mer generell betydning brukt om ei bygd. Fra 1863 ble landkommunene i Norge benevnt *herredskommuner*. 

Ordet «herred» har opphav i det norrøne *her-ráð*, hvor førsteleddet er «hær» eller «hár», *herre*/*høvding*. En vanlig teori er at betydningen kan ha vært *rådighet over en hær* eller *det distrikt hvorover en herse hadde forrád*. 

«Herred» var brukt om de administrative grunnenhetene eller rettsområdene på Østlandet, i det sydlige Sverige (Götaland) og i Danmark i middelalderen. Navnet og bruken kan ha kommet til Norge fra Danmark.

## Norge
Betegnelsen herredskommuner ble introdusert i 1863. Ordet brukes i dag mer på nynorsk (i formen «herad») enn på bokmål, og noen kommuner i Vestland bruker fremdeles «herad» heller enn «kommune» i sitt offisielle navn: Voss, Kvam og Ulvik. 

Navnet *[[herredsrett]]* ble inntil 2002 brukt om første instans domstoler i Norge, som etter 2002 heter tingrett.

 
* Herad, en tidligere kommune i Vest-Agder, innlemmet i Farsund i 1965
* Herad, bygd i Gol kommune i Buskerud
* Kvinnherad
* Krødsherad
* Sauherad
* Gransherad
* Lisleherad 
* Innherred 
* Heradsbygd (Elverum)
* Heradsbygda (Ringerike)
* Hovsherad (bygd i Lund i Rogaland)

## Danmark og Sverige

Herredet utgjorde i eldre tid en rettskrets, der en herredsfogd var kongens stedlige representant ved herredstinget. Herredstinget avgjorde de rettstvistene som ikke lot seg avslutte i landsbyene stedlige byting. Benevnelsen er første gang kjent fra 1085. Fra omkring 1300 var hele landet inndelt i herreder. Herredets administrative betydning opphørte i 1919.

I Svealand het distriktene opprinnelig *hundare*, mens man i Götaland kalte det *härad*. Etter hvert innførte også Svealand navnet härad. 

## Referanser
Agder Fotballkrets

**Agder Fotballkrets** er en av kretsene i Norges Fotballforbund. Den består av alle kommuner i Agder.
Kretsen har ansvar for seriene fra 4. divisjon til 6. divisjon, også kalt regionale serier. 

Kretsen ble etablert 10. januar 1971 som en sammenslåing av de tidligere kretsene Vest-Agder og Aust-Agder. Kretsen endret navn til **NFF Agder** i 2017.

Kretsens mest meritterte lag er , som ble seriemester i  og . Klubben har fram til nedrykket i  spilt 36 sesonger på øverste nivå, og aldri vært lavere enn 2. nivå siden opprettelsen av en nasjonal serie i 1963. 

Andre lag som har spilt på 2. nivå:
* 1 sesong (2017)
* 7 sesonger (1983–86, 2015-17)
* 5 sesonger (2001, 03–05, 07).
* 5 sesonger (1967–69, 78–79)

Best resultat av disse oppnådde  som både i 2015 og 2016 spilte kvalifisering om opprykk til Eliteserien.
 endte i 2003 på 7.-plass, den eneste gangen siden 1957–58 at  ikke har blitt kretsens best plasserte lag.

## Kretsens ledere
* Thoralf Thorkildsen, Donn (1971–1973)
* Ole Emil Rummelhoff, Donn (1974–1977)
* Paul Helleren, Vigør (1978–1983)
* Jan Tønnessen, Mandalskam (1984–1991)
* Leiv Knutsen, Vindbjart (1992–1996)
* Jens Anders Ravnås, Randesund IL (1997–2006)
* Tore Heidenreich, Start (2007–2010)
* Bård Einar Johansson, Grane (2011–2014)
* Arne Marthinsen, Farsund IL (2015–)

## Seriesystemet for menn 2022

### Nasjonale serier

## Regionale serier

### 4. divisjon

### 5. divisjon

### 6. divisjon

## Referanser


## Eksterne lenker
* Hjemmeside
Neath

**Neath** (walisisk: *Castell-nedd*) er en kjøpstad ved Neath Port Talbot i Wales. Byen ligger historisk sett i Glamorgan ved elven Neath, elleve kilometer øst-nordøst for Swansea. Byen var tidligere et eget distrikt, men ble i 1996 innlemmet i det nye hovedområdet Neath Port Talbot. Byen hadde en befolkning på  i 2011, et antall som har sunket betydelig ved folketellingen i 2021 til  innbyggere.

Det har vært bosetning  på stedet siden romersk tid, da borgen Nidum stod der. Det finnes rester etter dette borgen i et boligområde. Man finner også ruiner etter en lite borg fra normannisk tid, såvel som ruinene etter klosteret Neath Abbey. På walisisk heter elven *Afon Nedd* og byen *Castell-nedd*. Det walisiske navnet betyr «Festningen på Nedd», en referanse til det nærliggende romerske borgen Nidum. Byens stedsnavn ble stavet *Neth* i 1191 og *Neeth* i 1306.

Neath var vertskap for det nasjonale Eisteddfod i 1918, 1934 og 1994.

## Etymologi
Byens engelske navn er avledet fra''Nedd'' det opprinnelige walisiske navnet på elven Neath. Elvens navn er kjent for å være keltisk eller før-keltisk. En betydning av «skinnende» eller «strålende» har blitt foreslått, og det samme har en kobling til den eldre indoeuropeiske roten **-nedi*, som ganske enkelt betyr «elv».

Som sådan kan byen dele sin etymologi med byen Stratton i Cornwall og elven Nidd i Nord-England.

## Referanser


## Eksterne lenker
* 
*History of Neath 
*Neath Port Talbot Council Adult Learning Portal
Buskerud Fotballkrets

**Buskerud Fotballkrets** (stiftet 7. desember 1919) er en av kretsene i Norges Fotballforbund. Den består av alle kommuner i Buskerud, samt Jevnaker i Akershus (tidl. Oppland), deler av Holmestrand kommune i Vestfold (tidl. Sande i Vestfold) og Asker kommune i Akershus (tidl. Røyken og Hurum kommuner). Kretsen bestyrer 83 klubber (2018).

Daglig leder er Øivind Nilsen. Styreleder er Bjørge Kleppe.

## Historikk
Buskerud Fotballkrets ble skilt ut fra Vestfold Fotballkrets 7. desember 1919. Kretsen ble 19. november 1922 delt i *Drammen og Omegn Fotballkrets* og Øvre Buskerud Fotballkrets. 19. november 1922 regnes i dag som kretsens stiftelsesdato. 

Øvre Buskerud Fotballkrets ble igjen slått sammen med Drammen og Omegn Fotballkrets i 1969, og i 1970 skiftet kretsen navn til *Buskerud Fotballkrets*.

## Kretsens ledere
**Formenn i Buskerud Fotballkrets (1920-1922):**
* C. Edv. Hansen, Drafn (1920)
* Olaf Simensen, Skiold (1921–1922)

**Formenn i Drammen og Omegn Fotballkrets:**
* Olaf Simensen, Skiold (1923)
* Kristian Olsen,  (1924–1925)
* Olaf Simensen, Skiold (1926–1930)
* Arthur Mossnes, Drafn (1931–1937)
* Åmund Olaussen,  (1938)
* Charles Stahl, Skiold (1939–1946)
* Sam Alsaker Nøstdahl, Drammens BK (1947–1958)
* Amund Svendsrud, Skiold (1959)
* Arne Røgeberg, Solberg (1960)
* Sigmund Guttormsen, Kongsberg IF (1961–1964)
* Knut Berg Nilsen, Skiold (1965–1966)
* Kåre Andersen, Bragerøens BK (1967–1969)

**Ledere i Buskerud Fotballkrets (1970-):**
* Sigmund Kristiansen, Steinberg IF (1970–1975–?)
* Per Gerhardsen (1982–1991)
* Per Nordengen, Tyristrand (1992)
* Ståle Eknes, Skiold (1993–1996)
* Arne Dokken,  (1997)
* Terje Dokken,  (1997–2002)
* Espen Eriksen, Selvik IF (2003–2004)
* Sigbjørn Nedremyr, Vestfossen IF (2005–2010)
* Jan Olav Knutsen, Haugsbygd IF (2011–2017)
* Bjørge Kleppe, IL Skrim (2018–)

## Seriesystemet for herrer 2022

### Statistikk

### Nasjonale serier

### 4. divisjon
*For tabeller se [[4. divisjon fotball for menn ]]<br />*
**Antall lag:** 14
**Avdelinger:** 1
**Lag per avdeling:** 14
**Opprykksplasser:** 2
**Nedrykksplasser:** 0-3 (antall lag som rykker ned fra 3. divisjon)

### 5. divisjon
*For tabeller se [[5. divisjon fotball for menn ]]<br />*
**Antall lag:** 13
**Avdelinger:** 1
**Lag per avdeling:** 13
**Opprykksplasser:** 2
**Nedrykksplasser:** 

### 6. divisjon
*For tabeller se [[6. divisjon fotball for menn ]]<br />*
**Antall lag:** 
**Avdelinger:** 2
**Lag per avdeling:** 
**Opprykksplasser:** 2
**Nedrykksplasser:** 0-3 (antall lag som rykker ned fra 3. divisjon)

### 7. divisjon
*For tabeller se [[7. divisjon fotball for menn ]]<br />*
**Antall lag:** 16
**Avdelinger:** 2
**Lag per avdeling:** 7-9
**Opprykksplasser:** 2
**Nedrykksplasser:** ingen

## Kvinner
### 3. divisjon

## Referanser


## Kilder
* 
* 
* Alf Paulsen (1972): *Buskerud fotballkrets gjennom 50 år: Jubileumsberetning 1922-1972*.

## Eksterne lenker
* Håndboka 2014 : Serieopplegg - Seniorfotball på Buskerud Fotballkrets' hjemmesider på Fotball.no
Urinblære

**Urinblæren** (*vesica urinaria*) er et blæreformet organ som inngår i urinveiene og har vegger som utvendig hovedsakelig består av muskelvev med bukhinne og innvendig av slimhinne. Bare de landlevende virveldyrene har urinblære. Organet samler opp og lagrer urin, et avfallstoff som kroppen skiller ut fra nyrene. Urinblæren dannes på fosterstadiet fra allantois, en av fosterhinnene.

Tømming av urinblæren styres av **urinblæremuskelen**, som sender et signalstoff (hormon) via sentralnervesystemet til hjernen. Når signalet returneres derfra vil blæremuskelen trekke seg sammen slik at urinen presses ut, samtidig som **urinlukkemuskelen** åpner seg og slipper urinen ut i urinrøret.

Overaktiv blære fører til oftere vannlating og kan være et symptom på sykdom eller bruk av medikamenter med vanndrivende effekt. Dersom det ikke finnes en åpenbar årsak bør dyr søke til veterinær og mennesker lege.

En gjennomsnittlig menneskeblære kan holde på ca. 300–500 ml væske. Når dette overstiges, får man sterk trang til å tømme blæren.

## Blæreproblemer
Noen mennesker har en overaktiv blære. Dette betyr at personen må urinere mye oftere enn andre. Dette kan føre til at personen vannlater ofte og at han/hun føler at blæren er full når den er helt tom. Et annet blæreproblem kan være at han/hun ikke klarer å kontrollere blæren sin og at urinblæren ikke kan styres.

## Se også
* Urin
* Urologi
* Urinveisinfeksjon
Antigen

**Antigener** er molekyler som kan fremkalle en immunologisk respons, især dannelse av antistoffer. Antigener er vanligvis proteiner eller polysakkarider, men kan være ethvert molekyl, inklusive små haptener bundet til et bæreprotein. Ordet er en slags forkortelse av «anti(stoff)gen(ererende)».

## Antigeners opphav

### Eksogene antigener
Mikroorganismer kan være bakterier, virus, sopp og parasitter. Bakterier kan skille ut fordøyelsesenzymer som virker som giftstoffer på kroppens celler. Virus kan trenge inn i kroppens celler og formere seg der.
 
Antigener kan også være vev fra andre personer som blodtypeantigener vi får i oss ved blodoverføring eller vev som settes inn ved organtransplantasjon.

Antigener finnes overalt både i naturen og på kroppen. Kroppen skiller mellom de mikroorganismene som er velkjente og som vi er født med, og de som er fremmede for immunforsvaret vårt. De fremmede mikroorganismene, antigenene, setter i gang immunreaksjoner.

### Endogene antigener
I hornhinnen er det et protein som er godt skjermet fra immunapparatet. Ved skader av hornhinnen kan kroppen begynne å lage et antistoff mot dette proteinet, som gjør at begge hornhinnene blir matte. Denne sykdommen kalles sympatisk oftalmi.

## Litteratur
* 
* 
* 
* 
* 
* 
* 
*
Ryder-rapporten

**Ryder-rapporten** omhandlet problemene til British Leyland Motor Corporation og ble utarbeidet av Don Ryder i løpet av 14 uker i 1975.  Ryder utviklet rapporten på oppdrag av Tony Benn og overleverte den 26. mars 1975.

Det offisielle navnet på rapporten var *British Leyland: The Next Decade* (norsk: *British Leyland: Det neste tiåret*).

Bakgrunnen for rapporten var at British Leyland var nær konkurs, og bankene som hadde interesser i selskapet overtalte ledelsen til å gå til de britiske myndighetene og be om hjelp. Myndighetene ga sin støtte, men ville ha innflytelse i selskapets ledelse.

Rapporten anbefalte følgende tiltak:

* Donald Stokes burde gå av som direktør
* Utslitt produksjonsutstyr måtte øyeblikkelig skiftes ut
* En helhetlig modellstrategi måtte utformes, da det daværende modellutvalget overlappet i stor grad
* Selskapet burde bygge et utviklingssenter for å rasjonalisere utviklingsprosessen
* Forholdet til annen industri burde rettes på

I ettertid ble det klart at Ryder-rapportens prognose om at British Leyland kom til å ha over 30% markedsandel innen 1981 var for optimistisk.

## Eksterne lenker
* The Unofficial Austin-Rover Web Resource (engelsk)
Troupes de marine

**Troupes de Marine** er en del av den franske hæren som er beregnet på eksterne operasjoner.  De het opprinnelig *troupes coloniale* (fransk: *kolonitropper*), ble opprettet i 1622, og var ment for bruk i de franske koloniene. De rekrutterte både i Frankrike og koloniene og ble administrert av marinedepartementet.

På sitt største i 1940 besto Troupes de Marine av ni divisjoner og flere demi-brigader som befestet Maginot-linjen. Navnet ble endret på 1960-tallet for å unngå imperialistiske hentydninger, og fra 1958 har Troupes de Marine – på tross av navnet – tilhørt den franske hæren.

Symbolet for styrkene er et anker som bæres på uniformen.  I Frankrike er de kjent som *marsouins* (niser) og marineskyttere som  *bigors*.

Styrkene består av:
* Marineinfanteriet
** marineinfanteri
** fallskjermbåret marineinfanteri
** lette panserstyrker
* Marineartilleri
 
Dagens regimenter:
* Régiment de Marche du Tchad (RMT) i Noyon
* Régiment d'Infanterie Chars de Marine (RICM) i Poitiers
* Régiment d'Infanterie de Marine du Pacifique – Nouvelle Calédonie (RIMaP-NC) i Nouméa 
* Régiment d'Infanterie de Marine du Pacifique – Polynésie (RIMaP-P) i Papeete 
* 1er Régiment d'Artillerie de Marine (1er RAMa) i Laon
* 1er Régiment de Parachutistes d'Infanterie de Marine (1er RPIMA) i Bayonne
* 1er Régiment d'Infanterie de Marine (1er RIMa) i Angoulême
* 2e Régiment de Parachutistes d'Infanterie de Marine (2e RPIMa) i PIERREFONDS (Réunion)
* 2e Régiment d'Infanterie de Marine (2e RIMa) i Le Mans 
* 3e Régiment d'Artillerie de Marine (3e RAMa) i Canjuers
* 3e Régiment de Parachutistes d'Infanterie de Marine (3e RPIMa) i Carcassonne
* 3e Régiment d'Infanterie de Marine (3e RIMa) i Vannes
* 11e Régiment d'Artillerie de Marine (11e RAMa) i SAINT-AUBIN-DU-CORMIER
* 21e Régiment d'Infanterie de Marine (21e RIMa) i Fréjus 
* 22e Bataillon d'Infanterie de Marine (22e BIMa) i Nantes
* 23e Bataillon d'Infanterie de Marine (23e BIMa) i Dakar (Senegal)
* 5e Régiment interarmes d'outre-mer (5e RIAOM) i Djibouti
* 6e Bataillon d'Infanterie de Marine (6e BIMa) i Libreville (Gabon)
* 8e Régiment de Parachutistes d'Infanterie de Marine (8e RPIMa) i Castres
* 33e Régiment d'Infanterie de Marine (33e RIMa) i Fort-de-France (Martinique)
* 41e Bataillon d'Infanterie de Marine (41e BIMa) i Pointe-à-Pitre (Guadeloupe)
* 43e Bataillon d'Infanterie de Marine (43e BIMa) i Port-Bouet (Elfenbenskysten)
* 72e Bataillon d'Infanterie de Marine (72e BIMa) i Marseille

## Se også
* Fremmedlegionen

## Eksterne lenker
* 
* Veteranorganisasjon  (fransk)
Lymfe

**Lymfe** (fra latin *lympha* som betyr *klart vann*) er en gulaktig væske som dannes i lymfekjertlene, som inngår i lymfesystemet. Lymfeårene i kroppen transporterer den tyntflytende lymfevæsken, som holdes i bevegelse ved hjelp av kroppens ulike bevegelser, som presser på lymfekjertlene.

## Se også
* Lymfesystemet

## Referanser


## Eksterne lenker
* 
* Lymfekjertler i hode og hals 
* Lymfekjertler under armen 
* Lymfekjertler i lysken
Atlasfjellene

**Atlasfjellene** (arabisk: جبال الأطلس – *Ǧibāl al-Aṭlas*), beliggende i Nord-Afrika, er verdensdelens lengste fjellkjede. Fjellkjeden er rundt 2400 km lang, og går gjennom Marokko, Algerie og Tunisia.

Den høyeste toppen er Jbel Toubkal (4&nbsp;167 moh.), beliggende i det sørvestlige Marokko; Jbel Toubkal er også det høyeste fjellet i Nord-Afrika.

Atlasfjellene skiller atlanterhavs- og middelhavskysten fra ørkenen Sahara, og kan deles inn i seks mindre fjellkjeder:

*Mellom Atlas (Marokko)
*Høye Atlas (Marokko)
*Antiatlas (Marokko)
*Tell Atlas (Algerie, Tunisia)
*Sahariske Atlas (Algerie)
*Aurèsfjellene (Algerie, Tunisia)

## Referanser


## Eksterne lenker
*
Jbel Toubkal

**Jbel Toubkal** (eller **Jebel Toubkal**, **Djebel Toubkal**) er den høyeste toppen i Atlasfjellene.
Fjellet, som er 4167 meter høyt, ligger i det sørvestlige Marokko. Jbel Toubkal er landets høyeste fjell, og også det høyeste fjellet i Nord-Afrika.
## Referanser

## Eksterne lenker
*
Tommy Øren

**Tommy Øren** (født 10. mai 1980 på Årdalstangen) er en norsk tidligere fotballspiller som blant annet spilte for . Han har tidligere spilt for Hamarkameratene og har én A-landskamp samt flere kamper på aldersbestemte landslag.

Under en kamp mot Molde 16. mai 2001 brakk han beinet i en stygg takling av Odd Inge Olsen. Dommer Tom Henning Øvrebø fikk senere en kamps karantene for ikke å ha gitt Olsen rødt kort for taklingen.

Under Ørens opphold i Sogndal skåret han 83 mål i løpet av 275 kamper. 

I 2005 inngikk han en 4-års avtale med HamKam og ble klubbens første nykommer foran 2006-sesongen. Etter om lag 90 kamper og 16 skåringer for Hamar-laget gikk han tilbake til Sogndal i 2009.

## Referanser


## Eksterne lenker
* 
* Spillerbiografien til Tommy Øren på hamkam.no
Berlinerformat

**Berlinerformat**, eller **«medium»**, er et avisformat på normalt omkring 470&nbsp;mm × 315&nbsp;mm, altså noe høyere enn tabloidformatet, men bare litt bredere. Det brukes av en rekke europeiske aviser, bl.a. kvalitetsaviser som *[[Le Monde]]* (Frankrike), *[[la Repubblica]]* (Italia) og (siden 12. september 2005) *[[The Guardian]]* (Storbritannia). Den franske finansavisen *[[Les Échos]]* skiftet til dette formatet i september 2003, og de største avisene i Slovenia (*[[DELO]]*) og Kroatia (*[[Večernji list]]*), utkommer også i dette formatet. Den siste kvalitetsavisen som tok formatet i bruk er *[[Le Soir]]*, den viktigste franskspråklige avis i Belgia (fra 15. november 2005).

Navnet *Berliner* refererer til Berlin, og stod i begynnelsen av det tyvende århundre i motsetning til *nordtysk* og *fransk* format. De eneste tyske avisene som idag bruker Berlinerformatet er de venstreorienterte avisene *[[die tageszeitung]]* (*taz*) og *[[Junge Welt]]* (siden 2004). De fleste «seriøse» tyske aviser bruker storformatet kalt *nordisch*, på 570×400&nbsp;mm.

I Norge var *[[Klassekampen]]* den siste avisa som ble utgitt i berlinerformat. Dette ble endret i 1998.

## Eksterne lenker
* How we got the measure of a Berliner (*The Guardian* om Berlinerformat)
Renate (andre betydninger)

**[[Renate]]** er et kvinnenavn.

**Renate** kan også referere til:

* Renate (Lombardia), en kommune i regionen Lombardia i provinsen Milano i nordvestre Italia. Kommunen er 2,84 km² stor og har 3 731 innbyggere (2001)
* 575 Renate, en asteroide
* AC Renate, en italiensk fotballklubb
Etterskjelv

**Etterskjelv** er et jordskjelv i det samme området som hovedskjelvet, men vanligvis av mindre magnitude. Det hender og at etterskjelvet er kraftigere enn hovedjordskjelvet. For å bli ansett som etterskjelv, må det forekomme innen én bruddlengde vekk fra hovedskjelvet eller innenfor en «etterskjelvsone» (som bestemmes av seismologer) og det må skje innenfor det designerte område før seismisitetshyppigheten går tilbake til pre-hovedjordskjelvnivå. 
Man kan si at etterskjelv er mindre justeringer etter hovedskjelvet, der mindre spenninger utløses. Det er også vanlig at større jordskjelv blir fulgt av mange etterskjelv. Etterskjelv kan forekomme i ukevis, månedsvis og til og med i årevis etter hovedskjelvet. Dette er fordi det tar tid før jordskorpa faller til ro igjen.
Etterskjelv kan gjøre stor skade, ettersom bygninger og transportnett ofte er skadet etter hovedskjelvet. Dette gjør dem ekstra sårbare for et nytt skjelv.

## Referanser
Sakharovprisen

**Sakharovprisen for tankefrihet** er en internasjonal utmerkelse som deles ut av Europaparlamentet hver 10. desember. Prisen går til personer eller organisasjoner som kjemper for menneskerettigheter og demokratiske rettigheter i vid forstand. Prisen er oppkalt etter den russiske dissidenten, menneskerettsforkjemperen og fredsprisvinneren Andrej Sakharov. Med prisen følger prispenger på 50&nbsp;000 euro (2020).
## Kriterier for tildeling
Prisen deles ut som anerkjennelse for en særlig innsats innenfor et av følgende områder: 

* forsvar for menneskerettighetene og de grunnleggende rettigheter til frihet, særlig ytringsfriheten; 
* beskyttelse av mindretallet rettigheter; overholdelse av folkeretten; 
* utvikling av demokrati og gjennomføring av rettsstatlige forhold. 

Med «innsats» forstås enhver intellektuell eller kunstnerisk produksjon, et engasjement eller en aktivitet innenfor disse områdene.

## Prisvinnere

## Referanser


## Eksterne lenker
* 
* Prisvinnernes taler (engelsk)
Corwen

**Corwen** er en by og et samfunn i grevskapet i Denbighshire i det nordlige Wales, ved elven Dee under Berwyn-fjellene. Historisk sett var Corwen en del av det tradisjonelt grevskapet Merionethshire. Byen er lokalisert 16 km vest for Llangollen og 21 km sør for Ruthin. Ved folketellingen i 2021 hadde Corwen (samfunn og valgkrets) en befolkning på 2247, og har således hatt en svak nedgang de siste tiårene. Samfunnet, med et areal på 69,51 km2, omfatter selve Corwen og de omkringliggende landsbyene Carrog, Clawdd Poncen og Glyndyfrdwy. 

Corwen ligger langs A5, veien mellom London og Holyhead. Den har flere hoteller som startet som skysstasjoner, ettersom byen er den siste større bosetningen langs veien før Betws-y-Coed, slik at den ble et naturlig sted for en pause.

Byen var vertskap for den nasjonale kulturmønstringen Eisteddfod i 1919.

## Historie

Corwen er mest kjent for sine forbindelser med Owain Glyndŵr, som ble utropt til *Prince of Wales* (fyrste av Wales) 16. september 1400, fra sitt nærliggende herregård Glyndyfrdwy, som ble begynnelsen på hans fjorten år lange opprør mot engelsk styre.

En statue av Glyndŵr av skulptøren Simon van de Put ble installert på torget i Corwen i 1995, og i 2007 ble den erstattet med en større rytterstatue av Colin Spofforth. Den minnes dagen han ble utropt til den siste sanne fyrsten av Wales i 1400.

Byen vokste opprinnelig frem som et senter for kvegdrift. Det finnes rester etter et normannisk festningsverk av typen motte-and-bailey, en kirke fra det 1200-tallet for de keltiske helgenen sankt Mael (Maël) og sankt Sulien, og det ekstravagante private kapellet Capel Rùg rundt 3 km unna som ble bygget i 1637 av den fargerike walisiske soldaten William Salisbury (William Salesbury (av Rhug, for *ikke* å forveksles med den walisisk renessansensforskeren av samme navn og hovedoversetteren av det walisiske nye testamente) som kjempet på rojalistene side under den engelske borgerkrigen.

Corwen Golf Club (nå nedlagt) ble grunnlagt i 1909. Klubben stengte ved utbruddet av andre verdenskrig.

## Økonomi
Corwen ligger i åsene i Nord-Wales, og den viktigste økonomien er basert på og rundt jordbruk. Byens viktigste arbeidsgiver er den lokale tilhengerprodusenten Ifor Williams Trailers, startet av en bonde som ønsket å transportere sauer til det lokale markedet.

## Referanser


## Eksterne lenker
*
Terry Brooks

**Terry Brooks** (født 8. januar 1944 i Sterling, Illinois) er en amerikansk fantasyforfatter. 

Brooks er nok mest kjent for sine bøker i «Shannara-serien», første boken *[[Shannaras sverd]]* (på engelsk *The Sword of Shannara*) kom ut i 1977. De første bøkene i Shannara-serien har blitt kritisert for at handlingen er blitt plagiert fra Tolkiens bøker, noe Brooks avviser.

## Referanser


## Eksterne lenker
* 
*
Black Isle Studios

**Black Isle Studios** var en underavdeling i det elektroniske underholdnings-selskapet Interplay Entertainment og spesialiserte seg i utvikling av datarollespill. Black Isle Studios ble grunnlagt i 1998 og var basert i Los Angeles, California, USA. Studioet ble lagt ned i desember 2003 mens de arbeidet med Fallout 3. Flere tidligere ansatte slo seg sammen tidligere samme år og grunnla Obsidian Entertainment.

22. august 2012 gjenoppstod merkenavnet Black Isle Studios, ledet av to tidligere ansatte, Mark O'Green og Chris Taylor. Studioet arbeidet med «Prosjekt V13» frem til 2014, da også det nyoppstartede studioet måtte stenge.

Black Isle Studios og Interplay laget noen av 90-tallets mest innflytelsesrike RPG-titler gjennom Baldurs Gate og Fallout. Det første Fallout (1997) ble utviklet av Interplay av personer som etterpå gikk til Black Isle Studios. Black Isle Studios hadde likevel Fallout på listen over sine spill da de eksisterte.

## Utviklede titler
* Fallout: A Post Nuclear Role Playing Game (1997)
* Fallout 2 (1998)
*  (1999)
* Icewind Dale (2000)
* Icewind Dale: Heart of Winter (2001)
* Icewind Dale: Heart of Winter - Trials of the Luremaster (2001)
* Icewind Dale II (2002)
* Baldur's Gate: Dark Alliance II(2004)

Spill Black Isle har bistått utviklingen av:
* Baldur's Gate (1998)
* Baldur's Gate: Tales of the Sword Coast (1999)
* Baldur's Gate II: Shadows of Amn (2000)
* Baldur's Gate II: Throne of Bhaal (2001)
*  (2003)

I tillegg til sin egen spill utvikling, så har Black Isle Studios bistått utviklingen av flere rollespil publisert av Interplay.

## Referanser


## Eksterne lenker
*
Hjalmar Söderberg

**Hjalmar Emil Fredrik Söderberg** (1869–1941) var en svensk forfatter og journalist, kjent for sine bøker med motiv fra Stockholm omkring forrige århundreskifte. Han er idag en av de mest leste svenske forfatterne fra sin periode.

## Liv og virke
Hjalmar Söderberg ble født i Grev Turegatan 42A på Östermalm i Stockholm, og vokste opp i Majorsgatan 10 og 12. Hans søster Frida ble født 1866. Hans foreldre Fredrik Söderberg (f. 1833) og Emilia (f. Brander, 1836). 20 år gammel begynte Söderberg som journalist i Svenska Dagbladet. Han ble student i Stockholm 1888 og i Uppsala 1890. Etter å ha tjenestegjort noen år i tollverket, ofret han seg fra 1890-årene helt for litteraturen.

Han ble gift i 1899 med Märta Abenius (1881–1932). Med henne hadde han tre barn: Dora (1899–1990), Tom (1900–1991) og Mikael (1903–1931). I årene 1901–1907 bodde familien i Observatoriegatan 6 i Vasastan. Etter 1906 vekslet Söderberg mellom å bo i København, Stockholm og Frederiksberg.

I august 1907 møtte han danske Emelie Voss i Mölle i Skåne; de fikk datteren Betty (1910–1986) i München. Etter Söderbergs skilsmisse i februar 1917 giftet han og Emelie Voss seg i rådhuset i København den 23. august. De bosatte seg i Allégade 15A i Frederiksberg, hvor de bodde til desember 1938. Deretter bodde de noen år i Nørre Farimagsgade 1. I begynnelsen av 1941 flyttet de til Øster Søgade 96; datteren Betty og hennes familie bodde i nabohuset. Söderberg er begravet på Vestre Kirkegård i København. I sine senere år beskjeftiget han seg med religionshistorie og politiske spørsmål; spesielt engasjerte han seg mot fascismen.

## Verker
* *Förvillelser* (1895) Roman.
* *Historietter* (1898) Noveller.
* *Martin Bircks ungdom* (1901) Roman.
* * Främlingarna* (1903) Noveller.
* *Doktor Glas* (1905). Roman; norsk oversettelse ved Henning Hagerup, *Doktor Glas*, 1994.
* *Gertrud* (1906). Skuespill i tre akter.
* *Det mörknar över vägen* (1907). Noveller.
* *Valda sidor* (1908)
* *Hjärtats oro* (1909)
* *Den allvarsamma leken* (1912). Roman; norsk oversettelse ved Gunnar Larsen, *Den alvorlige leken*, 1996.
* *Aftonstjärnan* (1912). Skuespill i én akt.
* * Den talangfulla draken* (1913). Noveller.
* *Jahves eld* (1918)
* *Ödestimmen* (1922). Skuespill i tre akter.
* *Jesus Barabbas. Ur löjtnant Jägerstams memoarer* (1928)
* *Resan till Rom* (1929). Noveller.
* *Den förvandlade Messias* (1932)

## Priser og utmerkelser
* Gustaf Fröding-stipendet 1941
* De Nios stora pris 1934

## Referanser


## Eksterne lenker
* 
* 
*  Forfatterpresentasjon hos Projekt Runeberg
*  Johan Sperlings hjemmeside
Hapten

Et **hapten** er et lite molekyl som er i stand til å utløse en immunologisk reaksjon, men kun når det er bundet til et bæremolekyl, typisk et bæreprotein. Bæreproteinet kan også ha den engenskap at det heller ikke i ubundet form har mulighet til å utløse en immunologisk reaksjon.  

## Se også
*Antigen
Inger Johanne Beisland

**Inger Johanne Vie Beisland** (**Johanne Vie**) (født 18. oktober 1966) er en musiker, negledesigner, sanger og korist.

Før sin solodebut – *Beautiful Girl* (2005) – har hun koret på flere (11) utgivelser og også hatt noen egne låter på andre artisters utgivelser, blant annet Roger Helmers' «Yonder – Distant But Within Sight».

Mest kjent er hennes arbeid sammen med *Growing* (*Growing up to be a child*), prosjektkoret *Souls* (dirigent Lisa Strandengen), og en serie produksjoner fra Oslo Kristne Senter.

*Beautiful Girl* er et konseptalbum i samarbeid med kunstneren Guro Vesterlid, hvor innleggsheftet inneholder en presentasjon av noen av hennes arbeider.

Johanne Vie har senere gitt ut seks singler, én i 2016 og fem i 2017. 

## Diskografi

* 2005: *Beautiful Girl*
*2016: *It is Love*
*2017: *Don't Say Goodbye*
*2017: *Give me a Reason*
*2017: *Mr. Voice*
*2017: *Nobody*
*2017*: Don't Worry*

## Eksterne lenker
* 
* iTunes
* Myspace
* Reverbnation
* Facebook
* Johanne Vie på NRK sin side «Urørt»
* Johanne Vie på Uhørt.no
*
Bybrua (Stavanger)

**Bybrua i Stavanger** er en skråkabelbru (bygd etter fritt frambygg-metoden) med ett tårn. Den krysser Strømsteinsundet fra Kjelvene nær Stavanger sentrum over Grasholmen og ender på Sølyst. Derfra er det broer videre til Engøy (Engøybrua) og Buøy (Pyntesundbrua) som er forbundet med  Hundvåg. Hovedspennet er på 185 meter, samlet lengde er 1067 meter og seilingshøyden er 26 meter. Den er en del av fylkesvei 435, og er Rogalands lengste bru. Den ble åpnet 31. januar 1978.

Hovedspennet er bygd etter «fritt frambygg-bru»-prinsippet.
Tilfartsbroene er bygd med et kassetverrsnitt i betong. Hovedspennet består av seksjoner av kassetverrsnitt i stål.

Den var Norges første skråkabelbru og åpnet nyttåret 1978 (Skråkabelbroen Puttesund bro på Hvaler Østfold ble åpnet i 1970, men da var den bygd som spennbetongbro. Skråkabelbroen ble bygd i 2002.) og er foreslått vernet i Nasjonal verneplan for veger, bruer og vegrelaterte kulturminner. Dette er også Norges eneste skråkabelbru som ble åpnet før 1990-tallet.

Trafikken på brua er så stor at den er overbelastet, så en har startet bygging av tunnel med høyere kapasitet enn det brua har. Dette er en del av et prosjekt som skal gi Ryfylke fastlandsforbindelse (Ryfast) ved en 14 km lang tunnel fra Solbakk i Strand til Hundvåg. Når prosjektet er realisert vil det også fjerne en del av gjennomgangstrafikken i sentrum som oppstår spesielt på grunn av pendlere til og fra Hundvåg.

## Se også
*Liste over broer i Norge
*Liste over broer i Norge etter lengde

## Referanser
Kvalsundbrua

**Kvalsundbrua** er ei hengebru som krysser Kvalsundet mellom fastlandet og Kvaløya i Hammerfest kommune i Finnmark. Brua ble åpnet i 1977 og er 741 meter lang. Hovedspennet er 525 meter. Tårnhøyden er 81 meter på Kvalsundsiden, og 97 meter på Stallogargosiden. Seilingshøyden er 26 meter, og brua har i alt 11 spenn. Stålfagverket ble produsert/montert i samarbeid mellom Alfred Andersen i Larvik og Erik Ruud i Oslo. Brua er en del av riksvei 94.

## Historie
Den 11. juni 1934 ble Skipsaksjeselskapet Kvalsundfergen opprettet, med en aksjekapital på 45 200 kroner. Selskapet kjøpte inn ferga «Kvaløy», som hadde kapasitet til å frakte tre biler eller én buss ombord. I 1954 kjøpte selskapet inn en ny ferge, for å kunne transportere den økte biltrafikken. Den nye ferga hadde kapasitet til ta med åtte biler ombord.

### Planlegging
I 1962 sendte Vest-Finnmark Interkommunale Tiltaksråd (VFIT) en anmodning til Vegdirektoratets bruavdeling om å utarbeide planer for en bru over Kvalsundet, inkludert en kostnadsberegning. Målet var å ha en bru ferdig til 1968. Fylkestinget i Finnmark vedtok å støtte anmodingen samme høst. Den 1. desember 1962 ble det opprettet en komité som skulle arbeide videre med saken på vegne av VFIT. På årsmøtet til VFIT sommeren 1963 ble kommunene i Vest-Finnmark invitert til å tegne andeler i bruprosjektet. Målet var å få inn 2 millioner kroner fra kommunene og 1 million fra næringslivet. Hammerfest, Kvalsund og Kistrand kommuner tegnet andeler på tilsammen ca. 700 00 kroner. I september 1964 foretok Statens vegvesen de første oppmålingene for en potensiell bru, som ble kostnadsberegnet til 25 millioner kroner. 

### Åpningen
Brua ble åpnet i 1977 og kostet 72,5 millioner kroner å bygge, med en bompengeandel på 12,3 millioner kroner. Det kostet 10 kroner å passere brua. Kvalsundbrua ble laget etter tegninger av Skjombrua i Nordland. Avvik i byggingen gjorde hovedspennet noen cm lengre, og Kvalsundbrua ble dermed Norges lengste fram til Skarnsundbrua åpnet i 1991. Brua var nedbetalt i 1991.

## Se også
*Liste over broer i Norge
*Liste over broer i Norge etter lengde

## Referanser

 

## Eksterne lenker
* Kvalsundbrua Historie
Draug (rollespill)

***Draug*** er et norsk rollespill designet av Matthijs Holter. Spillets miljø er lagt til Norge på det tidlige 1800-tallet, og både historiske og overnaturlige ingredienser inngår i spillet. 

Spillsystemet er løst basert på det fritt tilgjengelige FUDGE-systemet, som er laget for å kunne variere omgivelsene spillet spilles i fra innenfor samme regelsystem, noe som gjør det lett og bygge nye spill på.

*Draug* ble utgitt av forlaget Spartacus i 2004. Tillegget *Beist og borgerskap* ble utgitt av samme forlag i 2005. Rollespillet ble blant annet finansiert av Norsk kulturråd. Omslagsbildet til *Draug* er utført av Robert Elneskog, mens mange av illustrasjonene inni er fra eldre, norske kunstnere som blant andre Gunnar Berg, Theodor Kittelsen, Otto Sinding og Adolph Tidemand.

## Utgivelser

* *Draug* (2004) – ISBN 82-430-0301-0
* *Beist og borgerskap* (2005) – 

## Referanser


## Eksterne lenker
* 
* Om ''Draug''  på Spartacus' nettsted
* ''Draug'' i Nasjonalbiblioteket (digitalisert 2011)
* *[https://www.nb.no/items/URN:NBN:no-nb_digibok_2011052008055 Beist og borgerskap]* i Nasjonalbiblioteket (digitalisert 2011)
Skjombrua

**Skjombrua**, også omtalt som **Skjomen bru** og tidligere også som **Trongskjombrua**, er ei hengebru i stål som krysser fjorden Skjomen ca. 20 km sør for Narvik i Nordland. Brua er 711 meter lang, med største spenn på 525 meter og seilingshøyde 35 meter. Brua har 9 spenn. Den er en del av europavei 6.

Stortinget fattet vedtak om bygging av bru over Skjomen i desember 1959. Skjombrua ble åpnet 10. november 1972, og var da Norges fjerde lengste bru, og landets lengste hengebru. Stålet og montasjen var ved Erik Ruuds mekaniske verksted i Oslo. 

Etter henvendelse fra Vegdirektoratet anbefalte Språkrådet at navnet «Skjombrua» skulle benyttes på den nye brua, i og med at andre navneformer i området hadde former som Skjomnes og Skjomgrunnen. Vegdirektoratet godkjente dette som det offisielle navnet på brua, men selv vegkontoret i Nordland benyttet ofte navneformene «Skjomenbrua» eller «Skjomen bru», og under åpninga ble den konsekvent omtalt som «Skjomenbrua» av samferdselsministeren.

## Se også
*Liste over broer i Norge
*Liste over broer i Norge etter lengde
*Fergesambandet Grindjord–Skjærvik

## Referanser


## Eksterne lenker
* Bilde av brua sett fra vest.
* Bilde av brua sett fra nord.
* Bilde av brua sett fra øst.
* Structurae om Skjombrua
Iserlohn

**Iserlohn** er en by i delstaten Nordrhein-Westfalen i Tyskland. Byens folketall er om lag 94&nbsp;966 (2010).

## Referanser


## Eksterne lenker
*
Johnny Cash With His Hot and Blue Guitar

***Johnny Cash With His Hot and Blue Guitar*** er debutalbumet til country-artisten Johnny Cash. Det ble gitt ut i 1957, og inneholdt hitsinglene «I Walk the Line,» «Cry Cry Cry,» «So Doggone Lonesome» og «Folsom Prison Blues». Det ble gitt ut på nytt 23. juli 2002 i en utvidet utgave, og inneholdt fem bonusspor, hvor tre var alternative versjoner av sanger på albumet.

## Sporliste
#«Rock Island Line» (Leadbelly) – 2:11
#«(I Heard That) Lonesome Whistle» (Jimmie Davis, Hank Williams) – 2:25
#«Country Boy» (Cash) – 1:49
#«If the Good Lord's Willing» (Jerry Reed) – 1:44
#«Cry Cry Cry» (Cash) – 2:29
#«Remember Me (I'm the One Who Loves You)» (Stuart Hamblen) – 2:01
#«So Doggone Lonesome» (Cash) – 2:39
#«I Was There When It Happened» (Davis, Fern Jones) – 2:17
#«I Walk the Line» (Cash) – 2:46
#«Wreck of the Old '97» (Norman Blake, Cash, Bob Johnson) – 1:48
#«Folsom Prison Blues» (Cash) – 2:51
#«Doin' My Time» (Skinner) – 2:40

### Bonusspor
#«Hey Porter» (Cash) – 2:14
#«Get Rhythm» (Cash) – 2:15
#«I Was There When It Happened» (Davis, Jones) – 2:18
#«Folsom Prison Blues» (Cash) – 2:34
#«I Walk the Line» (Cash) – 2:40

## Eksterne lenker
*
Folsom Prison Blues

**«Folsom Prison Blues»** er en amerikansk countrysang skrevet av Johnny Cash tidlig på 1950-tallet, og originalt spilt inn med hans band The Tennessee Three i 1956 for plateselskapet Sun Records. Sangen kombinerer elementer fra de tradisjonelle tog- og fengselssangene.

Cash ble inspirert til å skrive sangen etter at han så filmen *[[Innenfor murene i Folsom fengsel]]* (1951) mens han tjenestegjorde i Vest-Tyskland for det amerikanske luftforsvaret.

Den innsatte protagonisten hører lyden fra togfløyta utenfor cellen, og gjenforteller udåden sin (sangens mest berømte linje er uten tvil: «*I shot a man in [[Reno]]&nbsp;/&nbsp;just to watch him die*»). Deretter ser han for seg de de frie menneskene på toget, og drømmer om hva han ville gjort hvis han var fri. «*I know I had it coming&nbsp;/&nbsp;I know I can't be free,*» synger fangen. «*But those people keep a'moving&nbsp;/&nbsp;and that's what tortures me.*»

Sangen var med i Cash sine liveopptredener gjennom alle år. Høydepunktet var da han framførte den i Folsomfengselet 13. januar 1968 foran de innsatte. Hele fengselskonserten ble gitt ut under tittelen *[[At Folsom Prison]]*. Sangen går raskere live enn på studioalbumene, samtidig får man høre fangenes jubel etter noen av tekstlinjene.

Denne sangen, sammen med Cash sine alkohol- og pilleproblemer, banet vei for myten om at han hadde sittet i fengsel over en lengre periode.

## Norsk tekst
En norsk versjon heter «Halden Fengsel Blues»: 

:*Jeg hører toget komme, rett nedi svingen der *
:*Jeg husker ikke sist sola skinte her. *
:*Jeg er stuck i Halden fengsel, klokka gir meg bare sår.*
:*Toget ruller videre, helt ned til Gøteborg*

Den har vært framført av Hans-Erik Dyvik Husby.

## Referanser


## Eksterne lenker
*
Slagene i Beleriand

**Slagene i [[Beleriand]]** fant sted i J.R.R. Tolkiens roman Silmarillion allerede i første tideverv, da Morgoth hadde gjort opprør mot Eru Ilúvatar og hans lære. Krigene som ble utkjempet, var primært mellom Noldoene (alvene) og Morgoths hærskarer. Vi følger flere generasjoner menn og ulike alveraser gjennom 500 år, fra det første slaget til Vredens krig, der Morgoth ble styrtet av valaene og deres tallmessige overlegne hærstyrke.

## Slag som ble utkjempet
* Det første slaget 
* Dagor-nuin-Giliath
* Dagor Aglareb
* Beleiringen av Angband 
* Dagor Bragollach
* Nirnaeth Arnoediad 
* Vredens krig
Sun Records

**Sun Records** var et plateselskap som holdt til i Memphis, Tennessee. Det ble startet 27. mars 1952 av Sam Phillips og er berømt for å ha oppdaget og gitt ut Elvis Presley, Carl Perkins, Roy Orbison, Johnny Cash og Jerry Lee Lewis sine første plater. 
Sam Phillips startet senere plateselskapet Phillips International Records.
## Referanser


## Eksterne lenker
*
Slaget om Nanduhirion

I J.R.R. Tolkiens fiktive univers, Midgard, var **slaget om Nanduhirion** det siste slaget i krigen mellom dverger og orker.

Slaget om Nanduhirion, også kalt **slaget om Azanulbizar** på det dvergiske språket khuzdul, ble utkjempet i år 2799 i det tredje tidevervet ved den østlige porten til Moria mellom dverger fra alle hus og orkene fra Tåkefjellene.

Det var den største kampen i krigen, og seieren gikk til dvergene. Men, slaget hadde krevd mange liv, som for eksempel Frerin, Thráin IIs andre sønn, og Thorin Eikenskjolds yngre bror. Hans venn Fundin falt også. Náin, sønn av Grór ble slaktet i kamp mot orken Azog rett utenfor Østporten. Azog ble deretter drept av Náins bror, Dáin II Jernfot (senere konge over Jernhøene).

Thráin II, som var Durins etterkommer, ønsket å entre Moria og gjenkreve det etter krigen. Dessverre var Durins etterkommere altfor få, og dvergene fra de andre seks husene ønsket å ikke bli involvert i Durins bane.
Kristian Kalmer

**Kristian Kalmer** (1907–1969) var en norsk billedkunstner, kjent for raderinger og oljemalerier. 

Kalmer ble født på Rolvsøy som i dag er en del av Fredrikstad. Han hadde sitt virke i Oslo. Kalmer døde bare 62 år gammel i 1969.

Konservator Terje Tonne har uttalt om Kalmer: 
Kalmer har gjort en formidabel, kulturhistorisk jobb i å dokumentere et Oslo og Kristiania som nå er borte. Han var en dyktig fagmann, men lite ansett av modernistene. Et par av disse er grafiske arbeider av fremragende kvalitet.

Kristian Kalmer var en gjenganger i LO-forbundenes kunstsamlinger. Moss kunstforening har ett av hans malerier, to etsninger og to tusjtegninger. Ett av Kalmers bilder er: «*Bak Chat Noir*» fra gamle Vika.

## Referanser
Sings the Songs That Made Him Famous

***Sings the Songs That Made Him Famous*** er det andre albumet til country-artisten Johnny Cash. Det ble først gitt ut i 1958, og senere gitt ut på nytt i 2003, med fire forskjellige versjoner av sanger som allerede var på albumet.

## Sporliste
#«Ballad of a Teenage Queen» (Jack Clement) – 2:13 
#«There You Go» (Cash) – 2:19
#«I Walk the Line» (Cash) – 2:46
#«Don't Make Me Go» (Cash) – 2:31
#«Train of Love» (Cash) – 1:52
#«Guess Things Happen That Way» (Clement) – 2:24
#«The Ways of a Woman in Love» (Bill Justis, Charlie Rich) – 2:16
#«Next in Line» (Cash) – 2:49
#«You're the Nearest Thing to Heaven» (Jim Atkins, Cash, Hoyt Johnson) – 2:42
#«I Can't Help It (If I'm Still in Love With You)» (Hank Williams) – 1:49
#«Home of the Blues» (Cash, Glen Douglas, Vic McAlpin) – 2:41
#«Big River» (Cash) – 2:35

### Bonusspor
#«Don't Make Me Go» (Cash) – 2:30
#«The Ways of a Woman in Love» (Justis, Rich) – 2:28
#«Ballad of a Teenage Queen» (Clement) – 2:15
#«Guess Things Happen That Way» (Clement) – 1:58

## Eksterne lenker
*